|  |
| --- |
| PATVIRTINTAKlaipėdos miesto savivaldybės |
| tarybos 2016 m. gruodžio 22 d. |
| sprendimu Nr. T2-290  |

**KLAIPĖDOS MIESTO SAVIVALDYBĖS**

**KŪNO KULTŪROS IR SPORTO PLĖTROS PROGRAMOS (NR. 11) APRAŠYMAS**

|  |  |
| --- | --- |
| Biudžetiniai metai | **2017-ieji metai** |
| Asignavimų valdytojas (-ai), kodas  | Ugdymo ir kultūros departamentas, 2Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Kūno kultūros ir sporto plėtros programa** | Kodas | **11** |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **03** |
| **Programos tikslas** | Sudaryti sąlygas ugdyti sveiką ir fiziškai aktyvią miesto bendruomenę, profesionaliai atrinkti ir ugdyti talentingus olimpinės pamainos sportininkus | **Kodas** | **01** |
| **Tikslo įgyvendinimo aprašymas:** Įgyvendinant šį tikslą miesto gyventojai bus skatinami užsiimti įvairiomis kūno kultūros formomis ir sportine veikla, bus tobulinama sportui perspektyvaus jaunimo atrankos ir ruošimo sistema, sudaromos sąlygos siekti didelio sportinio meistriškumo, didinamas kūno kultūros ir sporto paslaugų prieinamumas miesto gyventojams, statant ir modernizuojant sporto bazes. **01 uždavinys. Pritraukti didesnį dalyvių skaičių, užtikrinant sporto renginių organizavimo kokybę.***Prestižinių tarptautinių sporto renginių pritraukimas ir organizavimas.* 2017 m. planuojama pritraukti ir organizuoti prestižinius tarptautinius sporto renginius: Vlado Garasto taurės krepšinio turnyrą, tarptautinį rankinio turnyrą Mero taurei laimėti, Europos jaunių krepšinio čempionatą, Europos lygos krepšinio klubų turnyrus, Europos rankinio merginų jaunimo čempionatą ir kitus. Lėšos planuojamos atributikai, suvenyrams, atminimo dovanoms ir kitoms organizacinėms išlaidoms. *Miestą reprezentuojančių komandų, miestą garsinančių individualių sporto šakų sportininkų ir trenerių pagerbimas*. Siekiant pagerbti miestą reprezentuojančias komandas, garsinančius miestą individualių sporto šakų sportininkus ir trenerius, išskirtinai gerų rezultatų pasiekusios komandos ir individualių sporto šakų sportininkai, iškovoję medalius pasaulio Europos čempionatuose, kituose svarbiuose turnyruose, bus apdovanoti miesto atributika, gėlėmis. Planuojama kasmet organizuoti po 10 pagerbimo ceremonijų.**02 uždavinys. Sudaryti sąlygas sportuoti visų amžiaus grupių miestiečiams, įgyvendinant sveikos gyvensenos ir fizinio aktyvumo programas.**Įgyvendinant šį uždavinį bus skatinamas vaikų, jaunimo ir suaugusiųjų fizinis aktyvumas, siekiama kuo daugiau miesto gyventojų pritraukti į organizuotas sporto pratybas, vykdomi talentingų sportininkų atrankos ir rengimo didžiajam sportui projektai. Sporto mokymo įstaigose sistemingai sportuoja iki 3200 vaikų ir jaunimo, savivaldybės sporto viešosiose įstaigose – 200 vaikų ir jaunimo. Sporto mokymo įstaigose siekiama teikti kokybiškas paslaugas, gerinti trenerių darbo kokybę ir didinti sportuojančiųjų skaičių, formuojant neformaliojo ugdymo grupes visiems, norintiems užsiimti sportu atitinkamose sporto šakose. *Sąlygų ugdytis biudžetinėse sporto įstaigose sudarymas:**Biudžetinėje įstaigoje Klaipėdos „Viesulo“ sporto centre* bus kultivuojamos šios sporto šakos: gimnastika, tinklinis, rankinis, sunkioji atletika, dviračių sportas, dziudo, graikų-romėnų imtynės, laisvosios imtynės, boksas; sporto pratybas lankys apie 830 vaikų ir jaunimo. Centre įsteigtas aukšto sportinio meistriškumo padalinys rengs ir olimpinio rezervo sportininkus. Planuojama, kad šiame skyriuje bus ugdoma 60 olimpinės pamainos sportininkų. Nuo 2017 m. „Viesulo“ sporto centrui pavedama organizuoti ar prisidėti organizuojant miesto renginius „Sportas visiems“, planuojama vykdyti 30 sporto renginių.*Biudžetinės įstaigos Klaipėdos „Gintaro“ sporto centro* struktūroje yra dvi sporto šakos: plaukimas ir plaukimas su pelekais. Centre sportuoja apie 600 sportininkų, planuojama suteikti mokamų paslaugų 11,6 tūkst. miesto gyventojų, išmokyti plaukti 300 mokinių. *Biudžetinės įstaigos Klaipėdos Vlado Knašiaus krepšinio mokyklos* mokomosiose krepšinio žaidimo grupėse bus ugdoma 540 jaunųjų krepšininkų. Krepšinio mokykloje sukurta efektyvi vaikų, jaunučių, jaunių sportininkų rengimo sistema. Įtraukiant daugiau moksleivių į sportinę veiklą, bus siekiama didinti krepšinio masiškumą mieste, bus užtikrintas komandų dalyvavimas ne tik Lietuvos, bet ir tarptautiniuose turnyruose, kitose įvairaus rango varžybose.*Biudžetinės įstaigos Klaipėdos futbolo sporto mokyklos* paskirtis – mokyti moksleivius žaisti futbolą, rengti įvairių amžiaus grupių komandas dalyvauti šalies moksleivių čempionatuose, sporto žaidynėse, deleguoti geriausius sportininkus į šalies jaunių, jaunimo rinktines, papildyti miesto prestižines futbolo komandas kasmet 10–12 perspektyvių žaidėjų. Futbolo sporto mokykloje mokoma žaisti futbolą iki 642 sportininkų. *Biudžetinėje įstaigoje Klaipėdos miesto lengvosios atletikos mokykloje* toliau bus plėtojama lengvosios atletikos sporto šaka. Mokyklos tikslas – populiarinti lengvosios atletikos sporto šaką, įtraukti į sportinę veiklą kuo daugiau Klaipėdos miesto vaikų, užtikrinti kokybišką sportinio ugdymo programos įgyvendinimą, atsižvelgiant į ugdytinių individualius gebėjimus ir poreikius; sudaryti sąlygas siekti aukštų lengvosios atletikos sporto šakos sportinių rezultatų ir deramai atstovauti miesto bei Lietuvos Respublikos rinktinėms įvairaus masto varžybose. Šiuo metu mokykloje ugdoma 300 sportininkų. *BĮ Klaipėdos miesto sporto bazių valdymo centras.* Klaipėdos miesto savivaldybės tarybos 2016 m. birželio 23 d. sprendimu Nr. T2-162 pakeistas biudžetinės įstaigos Klaipėdos kūno kultūros ir rekreacijos centro pavadinimas į biudžetinę įstaigą Klaipėdos miesto sporto bazių valdymo centrą (sprendimas įsigalios 2017 m. sausio 1 d.), jam perduotos ir centralizuotai valdomo turto priežiūros funkcijos. Taip yra tęsiamas Klaipėdos miesto sporto sistemos reformos įgyvendinamo antrasis etapas, kurio tikslas – sukurti efektyviai veikiantį centralizuotą Klaipėdos miesto sporto bazių valdymo ir priežiūros modelį, kuriame numatyta visas BĮ Klaipėdos „Viesulo“ sporto centro valdomas sporto bazes perduoti BĮ Klaipėdos kūno kultūros ir rekreacijos centrui. Tuo tarpu vienos sporto šakos mokyklų valdomas sporto bazes (Klaipėdos miesto futbolo sporto mokyklos, Klaipėdos lengvosios atletikos mokyklos, Klaipėdos Vlado Knašiaus krepšinio mokyklos ir Klaipėdos „Gintaro“ sporto centro) palikti ir toliau valdyti savarankiškoms įstaigoms. Sporto bazių valdymo centro pavaldume toliau lieka Sporto rūmai su aikštynais Dariaus ir Girėno g. 10, Sporto sveikatingumo bazė Smiltynės g. 13, sportinių žaidimų salė Taikos pr. 61A, Sportininkų namai S. Daukanto g. 24, Centrinis stadionas Sportininkų g. 46, sporto salė Pilies g. 2, Poilsio parko aikštynas. *Sportinės veiklos programų dalinis finansavimas.* Kasmet kviečiama teikti paraiškas miesto sporto šakų federacijų, sporto klubų ir sporto viešųjų įstaigų daliniam veiklos finansavimui. Planuojama finansuoti po 60 programų kasmet, atrinktų konkurso būdu: buriavimo, irklavimo, baidarių ir kanojų irklavimo sporto šakų; tradicinių sporto renginių ir sporto klubų, plėtojančių judėjimą „Sportas visiems“; miesto jachtų su jaunųjų buriuotojų įgulomis dalyvavimo tarptautinėse regatose; miesto sporto šakų (federacijų, sąjungų, asociacijų) veiklos ir neįgaliųjų socialinės integracijos per kūno kultūrą ir sportą.*Pasirenkamojo vaikų ugdymo programų finansavimas iš sportininko krepšelio lėšų.* Nuo 2014 m. sporto klubai (juridiniai asmenys), dirbantys su mokiniais iki 19 metų, atitinkantys nustatytus kriterijus ir akreditavę neformaliojo papildomo ugdymo programas, gauna sportininko krepšelio lėšas. Tokiu būdu 2296 sportuojantys vaikai iš 27 sporto klubų dalinai finansuojami savivaldybės biudžeto lėšomis. Programa bus tęsiama, planuojama, kad programų skaičius didės 2017–2019 metais.*Klaipėdos miesto vaikų apmokymas plaukti*. Klaipėdos m. savivaldybės administracijos direktoriaus 2016 m. liepos 4 d. įsakymu Nr. AD1-2111 „Gintaro“ sporto centrui pavesta organizuoti privalomą Klaipėdos miesto antrųjų klasių mokinių mokymą plaukti.Užsiėmimai vyks kūno kultūros pamokų metu, 2017 m. planuojama apmokyti plaukti 2069 antrų klasių mokinius, 2018–2019 m. – po 2050 mokinių. Vaikai į baseiną bus atvežami ir parvežami savivaldybės parūpintu transportu. Dėl Klaipėdos baseinų užimtumo antrokai bus apmokomi plaukti dviem etapais: nuo rugsėjo iki sausio ir nuo vasario iki birželio. Dalis moksleivių bus mokomi plaukti „Gintaro“ sporto centre, o dalis – kuriame nors kitame viešąjį konkursą laimėjusios privačios organizacijos baseine. Tokiu būdu bus įgyvendinta Vyriausybės nuostata integruoti 18 valandų mokymo plaukti programą į kūno kultūros pamokas bendrojo lavinimo mokyklos programoje.**03 uždavinys. Įrengti naujas ir modernizuoti esamas sporto bazes.**Įgyvendinant uždavinį bus vykdomos šios priemonės:*Miesto stadionų atnaujinimas.* 2017 m. planuojama užbaigti futbolo aikštės dangos įrengimą prie Klaipėdos „Pajūrio“ pagrindinės mokyklos, paklojant apie 7,3 tūkst. kv. m dirbtinės žolės dangos. Taip pat prie „Pajūrio“ pagrindinės mokyklos bus pastatyti du persirengimo konteineriai Futbolo mokyklos auklėtiniams persirengti ir nusiprausti, kol bus vykdomas Futbolo mokyklos ir baseino pastatų konversijos projektas. *Sporto bazių modernizavimas ir plėtra.* Iki 2017 m. pabaigos planuojama užbaigti visus Klaipėdos daugiafunkcio sveikatingumo centro statybos ir baseino įrengimo darbus. Daugiafunkcis centras bus suskirstytas į keturias funkcines erdves: plaukimo, nardymo, sporto ir SPA procedūroms skirtą zoną. Centre bus integruotas 10-ties plaukimo takelių, 50 metrų ilgio ir 25 metrų pločio baseinas su pažangiausiomis Lietuvoje technologijomis – kilnojamu baseino dugnu, galimybe padalyti baseiną į kelis 25 metrų ilgio baseinus arba vienu metu naudoti ir 50 metrų, ir 25 metrų ilgio takelius, modernia vandens valymo ir oro srautų valdymo sistema bei kt. Čia taip pat bus įrengta vienintelė Lietuvoje specializuota nardymo šachta, kurios gylis sieks 9 metrus, o plotis – 8 metrus. Ji bus pritaikyta ir profesionalių narų rengimui, o vienu metu šachtoje galės treniruotis iki 15 narų. Trijų aukštų baseino su sveikatingumo centru pastatas atitiks aukščiausius energinio efektyvumo ir atsinaujinančių išteklių naudojimo standartus. Bendras jo plotas sieks daugiau nei 7,4 tūkst. kv. metrų.2017 m. bus pradėta vykdyti Futbolo mokyklos ir baseino pastatų konversija, įkuriant daugiafunkcį paslaugų kompleksą, skirtą įvairių amžiaus grupių kvartalo gyventojams ir sporto bendruomenei (Paryžiaus Komunos g. 16A) – bus rekonstruotas esamas baseino pastatas, įrengiant administracines, pagalbines patalpas, daugiafunkcę salę, sutvarkant futbolo aikštyną su žiūrovine dalimi, įrengiant apšilimo aikštę bei 2 universalias sporto aikšteles. Pasinaudojant valstybės ir savivaldybės investicijomis planuojamas Klaipėdos irklavimo bazės (Gluosnių g. 8) modernizavimas. Iki 2018 m. bus rekonstruotos esamos patalpos, pritaikant administracinei paskirčiai bei sportininkų reikmėms,  ūkinės paskirties patalpose bus  įrengtos fizinio pasirengimo patalpos, sutvarkyta teritorija. Netolimoje ateityje numatoma statyti Ledo areną, todėl 2017 m. bus rengiama dokumentacija, siekiant parinkti Ledo arenos statybos koncesininką. Dvi sporto sales – Burių ir Pilies gatvėse – dėl uosto plėtros ir piliavietės tvarkymo planų planuojama nugriauti, todėl bus statoma nauja salė. *BĮ Klaipėdos miesto lengvosios atletikos mokyklos lengvosios atletikos sporto šakos metimų sektorių įrengimas.* Klaipėdos centriniame stadione, įrengus dirbtinės dangos futbolo aikštyną, metimo rungčių (disko, ieties, kūjo metimo) sportininkai nebeturi galimybės tinkamai treniruotis. Centrinio stadiono pagrindinėje arenoje dėl vejos pažeidžiamumo leidžiama vykdyti tik svarbias varžybas. Dėl šių priežasčių šalia lengvosios atletikos maniežo esančiame rekreacinės paskirties sklype 2017 m. bus įrengti ieties, disko ir kūjo metimų sektoriai, kurie bus naudojami mokyklos ugdymo procesui. *Sporto infrastruktūros objektų einamasis remontas ir techninis aptarnavimas.* 2016 m. planuojama užbaigti Centrinio stadiono lengvosios atletikos sektorių įrengimo darbus bei įsigyti įrangą (aukščio ir šuolių su kartimi sektorius, barjerus), kapitališkai suremontuoti imtynių salę (Kretingos g. 23), įrengiant ventiliacinę sistemą, atlikti lubų ir parsirengimo kambarių remontą. Taip pat bus atnaujinta vaikų aikštelė Poilsio parke, sunkiosios atletikos salė (Debreceno g. 41) ir sportinės gimnastikos salė (Debreceno g. 48). 2017 m. planuojami BĮ Klaipėdos lengvosios atletikos mokyklos arenos dangos atnaujinimo darbai – bus teikiama paraiška Lietuvos Respublikos kūno kultūros ir sporto rėmimo fondui dėl lėšų skyrimo maniežo dangos pakeitimui (2250 m²), suremontuoti sporto sales Taikos pr. 61A ir S. Daukanto g. 24.**04 uždavinys. Tinkamai reprezentuoti miestą šalies ir tarptautiniuose sporto renginiuose.**Siekiama, pasinaudojant olimpinės pamainos sportininkų ruošimo padaliniu ar įkurtomis sporto klasėmis (tolesnėje perspektyvoje – sporto gimnazija) sudaryti sportininkų ruošimo organizacinę, valdymo, finansavimo, aptarnavimo ir ruošimo sistemą, kuri leistų miesto ir regiono sportininkams tinkamai reprezentuoti šalį, regioną ir miestą gerinant pozityvų miesto ir šalies įvaizdį. Pasiekimai sporto srityje kelia Klaipėdos miesto, Lietuvos nacionalinį prestižą, konsoliduoja visuomenę. Planuojama iškovoti 3–4 Europos ir pasaulio įvairių amžiaus grupių čempionatų medalius, apie 350 miesto sportininkų atstovaus šaliai nacionalinėse visų amžiaus grupių rinktinėse.*Prioritetinių sporto šakų didelio sportinio meistriškumo klubų veiklos dalinis finansavimas*. Pagal Klaipėdos miesto savivaldybės tarybos 2013 m. kovo 28 d. sprendimu Nr. T2-67 patvirtintus atrankos kriterijus bus atrenkamos miestui atstovaujančių klubų programos iš dalies (ne daugiau kaip 50 %) finansuoti. 2016 m. iš dalies finansuojamos 5 programos, atitinkančios kriterijus.*Individualių sporto šakų sportininkų pasirengimas dalyvauti atrankos varžybose dėl patekimo į nacionalines rinktines.* Pagal Klaipėdos miesto savivaldybės tarybos patvirtintus kriterijus atrenkami individualių sporto šakų sportininkai, kuriems skiriamos savivaldybės stipendijos. 2017 m. planuojama skirti stipendijas 14-ai sportininkų. |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2016 (faktas) | 2017 | 2018 | 2019 |
| Organizuotai sportuojančių gyventojų dalis, proc. | Ugdymo ir kultūros departamentas | 8.5 | 9.0 | 9.5 | 10.0 |
| Kūno kultūros ir sporto varžybų, sveikatingumą, fizinį aktyvumą skatinančių renginių dalyvių skaičius ir jo pokytis (proc.), palyginti su praėjusiais metais | Ugdymo ir kultūros departamentas | 62.789 (-13%)1  | 1% | 2% | 3% |
| Savivaldybės lėšomis modernizuota sporto objektų, skaičius  | Investicijų ir ekonomikos departamentas, Ugdymo ir kultūros departamentas | 22 | 23 | 34 | 25 |
| Parengta sportininkų jaunių, jaunimo, suaugusiųjų nacionalinėms rinktinėms, skaičius  | Ugdymo ir kultūros departamentas | 339 | 350 | 350 | 350 |
| Užimta prizinių vietų Lietuvos, Europos ir pasaulio čempionatuose, vnt. | Ugdymo ir kultūros departamentas | 320 | 320 | 350 | 400 |
| Lankančių sporto mokymo įstaigas ir sporto klubus, finansuojamus sportuojančio vaiko krepšelio principu, skaičius nuo bendro Klaipėdos miesto mokinių skaičiaus,  % | Ugdymo ir kultūros departamentas | 28,5 | 29,0 | 30,0 | 30,5 |
| 1 Faktas pagal 2015 m. Sporto statistiką (šaltinis: <http://www.kksd.lt/index.php?2967440937>);2 2016 m. atnaujintas Klaipėdos „Vėtrungės“ gimnazijos (Gedminų g. 5, Gedminų g. 7) sporto aikštynas, pakeisti Klaipėdos miesto centrinio stadiono bėgimo takai;3 2017 m. bus įrengta Futbolo aikštės danga prie Klaipėdos „Pajūrio“ pagrindinės mokyklos ir BĮ Klaipėdos miesto lengvosios atletikos mokyklos lengvosios atletikos sporto šakos metimų sektoriai;4 2018 m. bus baigti Klaipėdos daugiafunkcio sveikatingumo centro statybos, Irklavimo bazės (Gluosnių skg. 8) modernizavimo ir BĮ Klaipėdos miesto lengvosios atletikos mokyklos maniežo dangos atnaujinimo darbai;5 2019 m. planuojama baigti Futbolo mokyklos ir baseino pastatų konversiją |
| **Galimi programos finansavimo variantai:** Klaipėdos miesto savivaldybės biudžeto lėšos, pajamų įmokos už paslaugas, valstybės biudžeto specialiosios tikslinės dotacijos lėšos, Europos Sąjungos paramos lėšos, valstybės biudžeto lėšos, Kūno kultūros ir sporto departamento prie Lietuvos Respublikos Vyriausybės programinės lėšos, Kūno kultūros ir sporto rėmimo fondo lėšos, rėmėjų lėšos |
| **Klaipėdos miesto savivaldybės 2013–2020 metų strateginio plėtros plano (KSP) dalys, susijusios su vykdoma programa:**1.6.1 uždavinys. Sukurti į rinkos poreikius orientuotą veiksmingą sporto administravimo sistemą.1.6.2 uždavinys. Skatinti sveiką gyvenseną ir aktyvų gyvenimo būdą. 1.6.3 uždavinys. Plėtoti gyventojų poreikius atitinkančią sporto infrastruktūrą |

Priedas – 2017–2019 m. Kūno kultūros ir sporto plėtros programos(Nr. 11) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_